Legal Document

Category: 778

Text:
44. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 434 της 9/9 Μαΐου 1980 (ΦΕΚ Α' 116) Περί υπαγωγής εις την ασφάλισιν του Κλάδου Παροχών Ασθενείας εις είδος του Ι.Κ.Α. των παρά τω αυτώ Κλάδω του  Τ.Σ.Α. ησφαλισμένων και των μελών της οικογενείας αυτών. Έχοντες υπ’ όψει : 1.Τας διατάξεις του άρθρ. 23 του Νόμ. 1027/80 «περί τροποποιήσεως και συμπληρώσεως της περί ΤΕΒΕ Νομοθεσίας και άλλων τινών διατάξεων» (ΦΕΚ 49/Α/26.2.1980). 2.Τας υπ’ αριθ. 164/21.2.1980 και 17/5.3.1980 αποφάσεις του Διοικητικού Συμβουλίου του ΤΣΑ. 3.Τας διατάξεις του άρθρ. 113 παρ. 2 εδάφ. α' του Π.Δ. 544/1977 (τ. 178/Α'), αντικατασταθείσης δια του άρθρ. 2 παρ. 1 του Νόμ. 728/1977 (τ. 136/Α') «περί του τρόπου εξοφλήσεως οφειλών των ημερησίων εφημερίδων Αθηνών κλπ». 4.Γνώμην του Συμβουλίου Κοινωνικής Ασφαλείας διατυπωθείσαν κατά την υπ’ αριθ. 52/5.5.1980 συνεδρίασιν αυτού της Κ' περιόδου. 5.Την υπ’ αριθ. Δ3/2087/6.12.77 κοινήν απόφασιν του Πρωθυπουργού και του Υπουργού Κοινωνικών Υπηρεσιών. 6.Την υπ’ αριθ. 508/1980 γνωμοδότησιν  του Συμβουλίου της Επικρατείας, προτάσει του επί των Κοινωνικών Υπηρεσιών Υφυπουργού, αποφασίζομεν : Ασφαλιστέα πρόσωπα -  Έναρξις και Έκτασις Παροχών Άρθρ.1.-«1.Από της πρώτης του επομένου της δημοσιεύσεώς του παρόντος μηνός, υπάγονται εις την υποχρεωτικήν ασφάλισιν του Κλάδου Παροχών Ασθενείας εις είδος του ΙΚΑ, οι παρά τω αυτώ Κλάδω του Ταμείου Συντάξεων Αυτοκινητιστών (ΤΣΑ) ησφαλισμένοι μετά των μελών της οικογενείας αυτών, πλην εκείνων, οι οποίοι τυγχάνουν ήδη ασφαλισμένοι του ΙΚΑ, δια τον αυτόν Κλάδον δυνάμει των διατάξεων του άρθρ. 41 του Α.Ν. 1846/51». Η παρ. 1 αντικαταστάθηκε ως άνω από το Π.Δ. 1129/11-15 Δεκ. 1980 (ΦΕΚ Α' 284). 2.Οι κατά τ’ ανωτέρω ασφαλιζόμενοι δικαιούνται από της αυτής ημερομηνίας των αυτών εις έκτασιν  αντιστοίχων παροχών των χορηγουμένων προς τους ησφαλισμένους του Ι.Κ.Α., και υπό τας αυτάς προϋποθέσεις. Θεμελίωσις δικαιώματος παροχών - Διάθεσις  αποθεματικών Κλάδου Ασθενείας Τ.Σ.Α. Άρθρ.2.-1.Ο παρά τω Τ.Σ.Α. χρόνος ασφαλίσεως εις τον Κλάδον των κατά το προηγούμενον άρθρον προσώπων λογίζεται ως χρόνος ασφαλίσεως παρά τω Ι.Κ.Α., δια τας απαιτουμένας υπό των διατάξεων της διεπούσης τούτο νομοθεσίας προϋποθέσεις προς θεμελίωσιν του δικαιώματος επί των παροχών ασθενείας. 2.Διά τον υπολογισμόν του, περί ου η προηγουμένη παράγραφος, χρόνου αποδίδεται εις το ΙΚΑ ποσόν εκ δρχ. 260.000.000 εκ των αποθεματικών του Κλάδου Ασθενείας του Τ.Σ.Α., από της ενάρξεως ισχύος του παρόντος, δια την κάλυψιν των δαπανών του Ι.Κ.Α. του πρώτου πενταμήνου από της υπαγωγής εις την ασφάλισιν του Κλάδου Παροχών Ασθενείας εις είδος του Ι.Κ.Α., των περί ων παρ. 1 του άρθρ. 1 του παρόντος προσώπων. Εισφοραί Άρθρ.3.-1.Από της ενάρξεως ισχύος του παρόντος οι κατά τ’ ανωτέρω ασφαλιζόμενοι εις τον Κλάδον Παροχών Ασθενείας εις είδος του Ι.Κ.Α. ησφαλισμένοι του Τ.Σ.Α., υποχρεούνται εις καταβολήν μηνιαίας εισφοράς ίσης προς την εκάστοτε προβλεπομένην υπό του άρθρ. 25 του Α.Ν. 1846/51 δια τον ησφαλισμένον και εργοδότην, υπολογιζομένης επί του τεκμαρτού ημερομισθίου της ασφαλιστικής κλάσεως του Ι.Κ.Α. ήτις θα ορίζεται εκάστοτε δι’ αποφάσεως του Υπουργού Κοινωνικών Υπηρεσιών μετά γνώμην του Δ.Σ. του ΙΚΑ. 2.Αι κατά την προηγουμένην παράγραφον εισφοραί συνεισπράττονται υπό του ΤΣΑ μετά της εισφοράς του Κλάδου Συντάξεων αυτού και αποδίδονται εις το Ι.Κ.Α. μέχρι του τέλους του επομένου εκείνου της εισπράξεώς των μηνός. Για τις οφειλές του Τ.Σ.Α. προς το Ι.Κ.Α., που προέρχονται από την εφαρμογή των διατάξεων  της άνω παρ. 2 βλέπε παρ. 8 άρθρ. 6 Νόμ. 2079/24-27 Αυγ. 1992 (ΦΕΚ Α' 142), Τόμ. 39Δ, σελ. 1390, 290. 3.Αι διατάξεις της κειμένης περί Τ.Σ.Α. νομοθεσίας, δια την είσπραξιν των εισφορών του Κλάδου  Συντάξεων, την επιβάρυνσιν τούτων εις περίπτωσιν καθυστερήσεως καταβολής και την παραγραφήν των αντιστοίχων αξιώσεως, εφαρμόζονται αναλόγως και επί των κατά τ’ ανωτέρω εισφορών. 4.Ο χρόνος ασφαλίσεως των δια του παρόντος Διατάγματος υπαγομένων εις τον Κλάδον Παροχών Ασθενείας εις είδος του Ι.Κ.Α., συμπίπτει με τον χρόνον ασφαλίσεως τούτων, εις τον Κλάδον Συντάξεων του  Ταμείου Συντάξεων Αυτοκινητιστών (Τ.Σ.Α.). Κατάργησις Κλάδου Ασθενείας Τ.Σ.Α. Άρθρ.4.-1.Από της ενάρξεως ισχύος του παρόντος καταργείται ο υπό του Νόμ. 286/76 συσταθείς Κλάδος Παροχών Ασθενείας του Τ.Σ.Α., διακοπτομένης από το Τ.Σ.Α. πάσης παροχής του Κλάδου τούτου από της ημερομηνίας περί ης η παρ. 2 του άρθρ. 1 του παρόντος. 2.Αι υποχρεώσεις και τα δικαιώματα που θα προκύψουν εκ της καταργήσεως του κατά την προηγουμένην παράγραφον Κλάδου, αναλαμβάνονται υπό του Κλάδου Συντάξεως του Τ.Σ.Α. 3.Δι’ αποφάσεως του Υπουργού Κοινωνικών Υπηρεσιών εκδιδομένης μετά γνώμην του Δ.Σ. του Τ.Σ.Α. θέλει ρυθμισθή πάσα αναγκαία λεπτομέρεια προκύπτουσα εκ της καταργήσεως του Κλάδου τούτου. (Αντί για τη σελ. 124,381) Σελ. 124,381(α) Τεύχος 1301 - Σελ. 9 Υπαγωγή σε ασφάλιση και είσπραξη εισφορών 15Β.Γ.α.44 15Β.Γ.α.44 Υπαγωγή σε ασφάλιση και είσπραξη εισφορών